**COIMISEAN NA CROITEARACHD**

**GEÀRR-CHUNNTAS COINNEAMH A’ CHOIMISEIN**

**ANN AN TAIGH A’ GHLINNE MHÒIR AIR 8 GEARRAN 2018**

|  |  |  |
| --- | --- | --- |
| An làthair: | Cyril Annal | Coimiseanair |
|  | Andy Holt | Coimiseanair |
|  | Mairi Mackenzie | Coimiseanair |
|  | Malcolm Mathieson | Coimiseanair |
|  | James Scott | Coimiseanair |
|  | David Campbell | Coimiseanair |
|  | Billy Neilson | Coimiseanair |
|  | Rod Mackenzie | Coimiseanair |
|  | Iain Maciver | Coimiseanair |
|  |  |  |
|  | Bill Barron | Àrd-Oifigear |
|  | Donna Smith | Iar CEO, Geàrr-chunntas |
|  | John Toal | Ceannard Poileasaidh |
|  | Joseph Kerr | Ceannard Riaghlaidh |
|  | Jane Thomas | Ceannard C&CS |

**1 FÀILTE AGUS LEISGEULAN**

Chuir an Neach-gairm fàilte air gach neach chun na coinneimh ann an Gàidhlig agus an uair sin Beurla.

Fhuaireadh leisgeulan bho Neach-lagha a’ Choimisein, Daibhidh Findlay.

**2 FOILLSEACHADH COM-PÀIRT**

Dh’fhoillsich Seumas Scott com-pàirt mar thoradh air athair-cèile a bhith na chroitear seilbhe ann an Arcaibh.

**3 AONTA DO DHREACH GEÀRR-CHUNNTAS AIR: 1 SAMHAIN 2017 AGUS 13 DÙBHLACHD 2017**

Chaidh aonta a chur ri Geàrr-chunntas na Coinneimh air 1 Samhain 2017 gun atharrachaidhean sam bith..

Chaidh aonta a chur ri Geàrr-chunntas na Coinneimh air 13 Dubhlachd 2017 leis na h-atharrachaidhean a leanas:

|  |  |  |  |
| --- | --- | --- | --- |
| **Duilleag** | **Nì** | **Paragraf** | **Bu choir do theacsa Atharraichte/A bharrachd a bhith** |
| 8 | 3(a) | 5 | An Coimiseanair Annal airson easaonta a chlàradh a thaobh a’ cho-dhùnaidh air a’ chùis di-chroitidh ann am Birsay. |

**4 CÙISEAN AG ÈIRIGH BHON CHOINNEAMH MU DHEIREADH**

Bha Coimiseanairean airson beachdachadh a-rithist air cùis 19 Ròdal an dèidh tuilleadh fiosrachaidh a thighinn a-steach. Chaidh seo a chur ris a’ chlàr-gnothaich airson na coinneimh.

**5 TRUSADH MHEASADAIREAN**

Thàinig Linda Gourlay, am Manaidsear Phròiseactan, don choinneamh agus chuir i am pàipear an aithne a bha a’ mìneachadh a’ phròiseas trusaidh a chaidh a chleachdadh airson a’ phannail ùir de Mheasadairean. Mhìnich i gun d’ fhuaireadh 22 tagradh agus aon tagradh eile a bha fadalach. Mhìnich i gun robh aon de na tagraidhean bho neach a bha na Choimiseanair roimhe agus aon tagradh bho neach a bha na b(h)all den luchd-obrach. Bha am poileasaidh a bha aig a’ Choimisean ag ràdh nach robh tagraidhean Measadair ceadaichte bho bhuill a bha san sgioba-obrach roimhe taobh a-staigh dà bhliadhna dhaibh an Coimisean fhàgail, ach gun robh e an urra ris a’ Choimisean beachdachadh air an robh iad airson am poileasaidh ath-sgrùdadh. A thaobh cothromachd, bha an Coimisean a’ faireachdainn seach gun robh am pròiseas trusaidh air atharrachadh agus nas mionaidiche a-nis, nach robh feum air a’ phoileasaidh seo.

Bheachdaich an Coimisean cuideachd air an fhad ùine don phannal ùr agus dhaingnich iad gun robh còig bliadhna iomchaidh gus cothrom fhàgail air còmhdach air taghaidhean a’ Choimisein ann an 2022.

Thug an Coimiseanair MacÌomhair fa-near a bhriseadh-dùil nach robh tagraichean idir à cuid de sgìrean agus thug an Coimiseanair Màiri NicChoinnich fa-near gun robh na tagraichean uile à sgìrean far an robh coinneamh taisbeanaidh air a cumail, agus a’ feòrachadh am biodh coinneamhan ann am barrachd àiteachan air àireamh nas motha de thagraichean a bhrosnachadh.

Bha beagan deasbaid ann an uair sin a thaobh am biodh am pannal ùr a’ còmhdach sgìrean sònraichte ach cho-dhùin an Coimisean tuilleadh deasbaid agus co-dhùnadh air an seo a thiomnadh gu fo-bhuidheann de Choimiseanairean.

Chaidh deasbad air na tagraidhean fa leth a chur air adhart chun an t-Seisein Dhùinte.

|  |  |
| --- | --- |
| **Co-dhùnadh** | **Fo-bhuidheann de Choimiseanairean, Billy Neilson, Cyril Annal, Iain MacÌomhair agus Seumas Scott ri coinneachadh airson tuilleadh deasbaid mu dhleastanas Mheasadairean a-nis seach gu bheil fios air àireamhan.** |

**6 AITHISG COMATAIDH SGRÙDAIDH IS IONMHAIS**

Thug an Coimiseanair Mathieson seachad tar-shealladh air a’ choinneamh Comataidh Sgrùdaidh is Ionmhais mu dheireadh agus mhìnich e gun robh an Coimiseanair Màirii NicChoinnich air a’ choinneamh a fhrithealadh mar aoigh, agus gum bu choir do na Coimiseanairean uile coinneamh a fhrithealadh aig àm air choreigin gus an tuigse a do ghnothach na Comataidh a leudachadh.

Mhìnich an Coimiseanair Mathieson gun robh na h-aithisgean In-sgrùdaidh mu dheireadh a chaidh a bheachdachadh leis a’ Chomataidh, uile glè dheimhinneach.

Lean e air a’ mìneachadh gun deach beachdachadh gu domhainn air gnìomhan a bha gun rèiteachadh bho sgrùdaidhean roimhe, oir bha àireamh dhiubh nach robh air mòran adhartais a dhèanamh agus/no seachad air an àm crìochnachaidh aca. Dhaingnich e gum faod an ceann-latha crìochnachaidh a leudachadh do chuid oir cha robh iad deatamach ach gun robh e airson togail air dà chùis gu h-àraid, co-cheangailte ri IT. An toiseach, gu bheil solar IT a’ Choimisein gu mòr an urra ri aon neach agus gun robh an nì eile mu dheidhinn an robh solaran iomchaidh nan àite airson cùl-taic dàta agus airson dàta fhaighinn air ais. Thuirt e nach robh dùil aige gum biodh a h-aon aca sin nan trioblaid ach gum b’ fhiach an toirt fa-near a thaobh dligheachd.

Bha prìomh chuspairean eile a chaidh a dheasbad leis a’ Chomataidh mu thimcheall obair Cyber Resilience bho Riaghaltas na h-Alba agus Poileasaidh Aithris ùr gu sònraichte do Choimiseanairean oir chan eil iad còmhdaichte leis an aon fhear ri luchd-obrach. Chaidh deasbad cuideachd air a’ Chlàr Cunnairt agus Ghearanan agus an dreach Buidseat airson 2018/19.

Dh’iarr an Coimiseanair Holt barrachd soilleireachaidh air Àireamh Cunnairt 072, co-cheangailte ri buaidh còmhstri taobh a-staigh choimhearsnachdan croitearachd air cliù a’ Choimisein. Mhìnich an CEO gu bheil daoine ann an còmhstri glè thric den bheachd gur e gnothach a’ Choimisein a th’ ann fuasgladh fhaighinn air, fiù nuair nach eil cumhachd againn sin a dhèanamh. Mar sin, ’s e nì a tha seo air am feum sinn obrachadh rè ùine tro chonaltradh math. Thug an Coimiseanair Caimbeul fa-near nach bi mòran ceangail dìreach gu h-àbhaisteach aig a’ Choimisean leis a’ mhòr-chuid de chroitearan agus tha sin ga dhèanamh doirbh teachdaireachd sam bith a dhèanamh soilleir.

Dh’fhaighnich an Coimiseanair Scott dè an t-adhartas a bhathar a’ dèanamh a thaobh buileachadh air Riaghailt Dìon Dàta (GDPR). Mhìnich Ceannard nan Seirbheisean Corporra gun robh planaichean air shiubhal agus gum bi pàipear a’ dol gu an AFC sa Ghiblean le ùr-fhiosrachadh mu adhartas.

Chaidh iarraidh air a’ Choimisean an uair sin aonta a chur ri Ceisteachan Luachaidh a’ Bhùird mar a chaidh a mholadh leis an AFC, le ùmhlachd do roghainn ‘Chan eil Fios Agam’ a chur ris gach ceist.

|  |  |
| --- | --- |
| **Co-dhùnadh** | **Chuir an Coimisean aonta ri Ceisteachan Luachaidh a’ Bhùird le ùmhlachd do aon atharrachadh.** |

Chaidh iarraidh air a’ Choimisean an uair sin aonta a chur ris a’ Bhuidseat airson 2018/19 mar a chaidh a mholadh leis an AFC. Bha an Coimiseanair Mathieson airson a thoileachas a chlàradh a thaobh càileachd an fhiosrachaidh ionmhasail a bhios an AFC a’ faighinn.

|  |  |
| --- | --- |
| **Co-dhùnadh** | **Chuir an Coimisean aonta ris a’ Bhuidseat airson 2018/19.** |

**7 DI-MHEADHANACHADH OBRAICHEAN – BEACHDACHADH LE BÒRD ÙR**

Chuir an CEO am pàipear an aithne ’s e a’ mìneachadh gum b’ àbhaist luchd-obrach a bhith aig a’ Choimisean ’s iad stèidhichte ann an diofar àiteachan timcheall nan sgìrean croitearachd nuair a bha dleastanas Leasachaidh aca, ach an dèidh an dleastanas sin a chall bha an luchd-obrach stèidhichte on uair sin ann an Inbhir Nis. Mhìnich e gun robh a’ cheist mu dhi-mheadhanachadh cuid de dh’obraichean air a dheasbad leis a’ Bhòrd a bh’ ann, le Coimiseanair nan Eilean Siar aig an àm a’ mìneachadh cuid de na sochairean eaconamach an lùib luchd-obrach a’ Choimisein a bhith stèidhichte taobh a-muigh Inbhir Nis. Dh’ainmich an CEO diofar mhodailean gnìomhaidh air am faodadh beachdachadh nan robh an Coimisean airson an deasbad seo a chumail a’ dol.

Chuir na Coimiseanairean uile ri deasbad fada an uair sin mu shochairean agus duilgheadasan san amharc an lùib luchd-obrach a bhith air an stèidheachadh ann an diofar àiteachan, leis na prìomh shochairean air an comharrachadh mar a bhith a’ cur ris an eaconamaidh ionadail agus le neach stèidhichte ann an coimhearsnachd a b’ fheàrr air dàimhean ionadail a thogail agus tuigse do dhleastanas a’ Choimisein. Bha na buannachdan sin ge-tà air an cothachadh leis na h-anachothroman agus na Coimiseanairean uile a’ togail dhraghan mu thimcheall co-òrdanachadh is stiùireadh, iomallachd bho bhuill na sgioba, cuibhreachaidhean air dreuchd-beatha agus dùilean neo-riochdail bho chuideigin a bhiodhte a’ meas gu h-ionadail mar neach le uallach airson fuincseanan croitearachd uile, ach ann am fìorachd a bhiodh ach mar neach airson dleastanas sònraichte a choileanadh. Chaidh draghan a thogail cuideachd co-cheangailte ri meud a’ Choimisein agus a’ bhuaidh bhuidseatach a bharrachd an lùib luchd-obrach a stèidheachadh fada air falbh bhon phrìomh oifis. Chaidh gabhail ris ge-tà, gum b’ urrainn do dhleastanasan sònraichte a bhith nas fhreagarraiche don dòigh obrach seo far an robh an dleastanas sa mhòr-chuid fa leth aig nach robh feum air an eòlas no an taic sgioba bho latha gu latha.

Bha beagan deasbaid ann cuideachd mu dheidhinn mar a dh’fhaodadh cuid de na sochairean sin, leithid tuigse ionadail nas motha do dhleastanas a’ Choimisein, a bhith air a lìbhrigeadh nas fheàrr agus chaidh gabhail ris gum faodadh obair nas fheàrr còmhla le SGRPID agus na Measdairean ùra taic a chur ri seo.

|  |  |
| --- | --- |
| **Co-dhùnadh** | **Dhaingnich an Coimisean nach eil iad airson gum beachdaich am Buidheann-gnìomha nas fhaide air di-mheadhanachadh air obraichean aig an àm seo.** |

**8 CROITEAN SEILBHE ANN AN ARCAIBH IS GALLAIBH**

Thàinig am pàipear seo chun a’ Bhùird a’ leantainn air iarrtas airson deasbad mu chroitearachd ann an Arcaibh bho Choimiseanair Annal agus turas o chionn ghoirid a dh’Arcaibh leis an Neach-gairm agus an Coimiseanair Màiri NicChoinnich agus an Ceannard Poileasaidh. Chuir an Ceannard Poileasaidh am pàipear an aithne a bha a’ riochdachadh geàrr-iomradh air eachdraidh chroitean ann an Arcaibh a tha glè eadar-dhealaichte bho chroitean ann an sgìrean eile. B’ e na prìomh dhiofaran a thogadh, dìth fearainn coitcheann, agus thachair comas air fearann a cheannach mòran nas tràithe ann an Arcaibh le buaidh aig an sin air mar a dh’fhàs croitearachd. Thog e air a’ chuspair gu bheil 450 croit ann an Arcaibh gu làithreach le dìreach 64 dhiubh sin air an gabhail, agus an còrr ann an seilbh.

Bha deasbad fada ann an uair sin mu dheidhinn nan duilgheadasan a bha an Coimiseanair Annal a’ tuigsinn leis an robh aig croitearan ann an Arcaibh ri dèiligeadh, agus mhìnich e nach eil diofar sam bith ga dhèanamh ann an Arcaibh eadar inbhe an fhearainn, le fearann croite glè thric ga ghabhail a-steach leis an fhearann tuathanais mun cuairt agus air a ruith mar aon aonad mòr. Thog e cuideachd air an duilgheadas a tha aig croitearan a’ faighinn iasad air fearann croite mar thoradh air dìth tèarainteachd coitcheann.

Chaidh a dhèanamh soilleir nach eil Riaghladh is Poileasaidh a’ dèanamh diofar sam bith gu làithreach, oir aig deireadh gnothaich, ’s e fearann croite a th’ anns an fhearann agus mar sin tha e umhail do na h-aon bheachdachaidhean ri àiteachan eile le cùisean fa leth gan làimhseachadh a rèir an airidheachd fhèin.

Dh’iarr an Coimiseanair Màiri NicChoinnich soilleireachadh air a’ Choimiseanair Annal mu a bheachd a thaobh na prìomh chùis. Dhaingnich an Coimiseanair Annal gur e faighinn iasadan airgid, ach thog grunn de na Coimiseanairean gu bheil a’ chùis cheudna seo mu choinneamh a h-uile croitear neo ’r thaing càite a bheil iad a’ fuireach agus gun robh cuid de shochairean ionmhasail ceangailte ri fearann croite, le tabhartasan sònraichte rim faotainn do chroitearachd.

An dèidh tuilleadh deasbaid, bhathar a’ faireachdainn nach b’ urrainn don Choimisean dèiligeadh ri atharrachadh sam bith a bha croitearan ann an Arcaibh a’ sireadh agus gur e cùis a bh’ ann do Riaghaltas na h-Alba ’s dòcha ann an co-bhoinn ri deasbad sam bith mu reachdas ath-sgrùdaichte.

Ghabh an Coimiseanair Annal ris a’ cho-dhùnadh.

**9 GÈILLEADH AGUS AN COIMISEAN - FOI/EIR/DPA is eile**

Chaidh an nì seo a chur mu seach gu coinneamh eile den Bhòrd san àm ri teachd, mar thoradh air giorrad ùine.

**10 CEANN-LATHA NA H-ATH CHOINNEIMH**

22 Màrt 2018 – Taigh a’ Ghlinne Mhòir

**11 GSBE**

Cha deach fnothaich sam bith eile a thogail agus dhùin a’ choinneamh aig 11.55m.

**12 TOIRMEASG MHEADHANAN IS POBALL**

Thàinig a’ choinneamh gu crìch aig 1.10f.